|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2007 m. sausio 26 d.  |
| įsakymu Nr. AD1-221 |
| (Klaipėdos miesto savivaldybės administracijosdirektoriaus 2021 m. kovo 31 d. įsakymo Nr. AD1-409 redakcija) |

**KLAIPĖDOS MIESTO ĮVAIZDŽIO KOMISIJOS**

**DARBO TVARKOS APRAŠAS**

#### **I. BENDROJI DALIS**

1. Klaipėdos miesto įvaizdžio komisija (toliau – Komisija) sudaroma prie Klaipėdos miesto savivaldybės administracijos, siekiant koordinuoti Klaipėdos miesto įvaizdžio klausimus susijusius su Savivaldybės administracijos kompetencija.

2. Komisijos sudėtis, jos pirmininkas ir pirmininko pavaduotojas tvirtinamas Klaipėdos miesto savivaldybės administracijos direktoriaus įsakymu.

3. Komisija yra patariančioji institucija, vykdanti konsultanto ir eksperto funkcijas.

4. Komisija savo veikloje vadovaujasi Lietuvos Respublikos konstitucija, įstatymais, Lietuvos Respublikos Vyriausybės nutarimais, Klaipėdos miesto savivaldybės tarybos sprendimais, kitais teisės aktais bei šiuo Darbo tvarkos aprašu.

#### **II. UŽDAVINIAI IR FUNKCIJOS**

5. Komisijos uždaviniai – padėti Klaipėdos miesto savivaldybės administracijai spręsti miesto įvaizdžio formavimo klausimus: susijusius su miesto viešųjų erdvių humanizavimu ir vykdyti kitas jos kompetencijai priskirtas funkcijas.

6.Komisijos funkcijos:

6.1 teikia siūlymus Savivaldybės administracijai dėl Klaipėdos miesto savivaldybės tarybos sprendimais patvirtintų įvykių ar asmenų įamžinimo vietos parinkimo tikslingumo, meninių objektų projektų, laikinų meninių objektų projektų, miesto švenčių puošybos projektų viešosiose erdvėse;

6.2 teikia siūlymus Savivaldybės administracijai dėl miestą pristatančių reprezentacinių dovanų, leidinių, padėkos ženklų, suvenyrų;

6.3 teikia siūlymus Savivaldybės administracijai dėl viešosios opinijos formavimo žiniasklaidos priemonėse apie Savivaldybės administracijos ir kitų savivaldos institucijų veiklą;

6.4 teikia siūlymus dėl miesto pristatymo interaktyviose, šiuolaikinių technologijų priemonėse (mobiliose aplikacijose, interneto svetainėse ir kt.).

**III. KOMISIJOS SUDĖTIS**

7. Komisiją sudaro 16 narių, kurie atstovauja šioms sritims bei institucijoms:

7.1. Savivaldybės administracija – 6atstovai;

7.2. Savivaldybės taryba – 1 atstovas;

7.3. Lietuvos architektų sąjungos Klaipėdos skyrius – 1 atstovas;

7.4. Lietuvos dailininkų sąjungos Klaipėdos skyrius – 1 atstovas;

7.5. Klaipėdos apskrities dailininkų sąjunga – 1 atstovas;

7.6. Vilniaus dailės akademijos Klaipėdos fakultetas – 1 atstovas;

7.7. Klaipėdos universitetas – 1 atstovas;

7.8. Mažosios Lietuvos istorijos muziejus – 1 atstovas;

7.9. Klaipėdos pramoninkų asociacija – 1 atstovas;

7.10 Viešųjų ryšių specialistas – 1 asmuo;

7.11. Klaipėdos dizainerių asociacija – 1 atstovas.

8. Komisijos narys gali atsistatydinti iš pareigų savo noru arbajį gali atšaukti delegavusi institucija. Tokiais atvejais skiriamas naujas Komisijos narys.

**IV. DARBO ORGANIZAVIMAS**

9. Komisijos posėdžius inicijuoja ir veda Komisijos pirmininkas, o jo nesant – pavaduotojas. Taip pat inicijuoti posėdį gali 1/3 komisijos narių.

10. Kiekvienas Komisijos narys turi teisę siūlyti klausimus posėdžiui, iš anksto informuodamas apie tai pirmininką.

11. Komisija renkasi kartą per savaitę, penktadienį, 9 val., jeigu nėra klausimų – pagal poreikį.

12. Komisijos posėdžiai yra teisėti, kai juose dalyvauja 2/3 narių.

13. Sprendimai priimami, kai jiems pritaria daugiau kaip pusė posėdyje dalyvaujančių narių. Balsams pasiskirsčius po lygiai, lemia pirmininko balsas.

*\_\_\_\_\_\_\_\_\_\_\_\_\_\_\_\_\_\_\_\_\_\_*